यूपी में कोविड के 4336 नए मामले, एक्टिव मामलों की संख्या 50000 के पार
कोरोना से जंग के बीच उत्तर प्रदेश में रह रोज नए मामले सामने आ रहे हैं। राज्य में पिछले 24 घंटे में कोविड के 4336 नए मामले सामने आए हैं
कोरोना से जंग के बीच उत्तर प्रदेश में रह रोज नए मामले सामने आ रहे हैं। राज्य में पिछले 24 घंटे में कोविड के 4336 नए मामले सामने आए हैं, जिससे अब प्रदेश में एक्टिव मामलों की संख्या 50242 हो गए हैं। अब तक 1,09,607  लोगों को डिस्चार्ज किया गया है। अब तक 2,585 लोगों की संक्रमण से मृत्यु हुई है। यूपी के अपर मुख्य सचिव स्वास्थ्य अमित मोहन प्रसाद ने बताया कि राज्य में टेस्टिंग भी तेजी से बढ़ाई जा रही है। कल प्रदेश में 93,774 सैंपल्स की जांच की गई है। अब तक प्रदेश में कुल 39,66,848 सैंपल्स की जांच की गई है। इसके साथ ही कल 5 सैंपल के 2239 पूल लगाए गए जिसमें से 387 में पॉजिटिविटी देखी गई। 10 सैंपल के 155 पूल लगाए गए जिसमें से 20 में पॉजिटिविटी देखी गई। अब तक सर्विलांस से 61081 इलाकों में 1,78,65,534 घरों का सर्विलांस किया गया है, जिसमें 8,98,31,477 लोग रहते हैं। प्रदेश में अब तक 62,443 कोविड हेल्प डेस्क स्थापित किए जा चुके हैं। जिनकी मदद से 6,58,067 लोग लक्षणयुक्त पाए गए हैं।देश में कोरोना वायरस के एक्टिव मामलों में अब कमी आ लगी है जो कोरोना को लेकर राहत भरी बात है। केंद्रीय स्वास्थ्य मंत्रालय के मुताबिक पिछले 24 घंटों यानि सोमवार सुबह 8 बजे से लेकर मंगलवार सुबह 8 बजे तक देशभर में कोरोना वायरस के एक्टिव मामलों की संख्या 3737 कम हुई है और अब देश में कोरोना के कुल एक्टिव मामले 673166 रह गए हैं जो सोमवार सुबह तक 676900 थे।हालांकि देश में कोरोना वायरस के संक्रमण की दर अभी भी कम नहीं है, पिछले 24 घंटों के दौरान देशभर में कोरोना वायरस के 58079 नए मामले सामने आए हैं और देशभर में अबतक कुल 27.05 लाख से ज्यादा कोरोना वायरस केस आ चुके हैं। कोरोना वायरस संक्रमण की वजह से देश में मौतों का सिलसिला भी थमने का नाम नहीं ले रहा है। पिछले 24 घंटों के दौरान इस जानलेवा वायरस की वजह से पूरे देश में 876 लोगों की जान गई है। अबतक इस वायरस की वजह से देश में कुल 51797 लोगों की मौत हो चुकी है। देश में कोरोना वायरस की मृत्यु दर 2 प्रतिशत से नीचे है।हालांकि कोरोना वायरस से ठीक होने वालों की संख्या भी तेजी से बढ़ रही है लगभग जिस रफ्तार से नए केस आ रहे हैं उसी रफ्तार से ठीक होने वालों का आंकड़ा भी अब बढ़ने लगा है। पिछले 24 घंटों के दौरान देशभर में 57937 लोग कोरोना से ठीक हुए हैं और अबतक कुल 19,77,779 लोग ठीक हो चुके हैं। कोरोना वायरस से रिकवरी का रेट अब बढ़कर 73.09 प्रतिशत हो गया है।